- novērtēt vai infrastruktūras projektu realizēšanai ir iesniegta visa nepieciešamā dokumentācija, tai skaitā tehniskā dokumentācija, rasējumi, kartes, zemes piederības vai lietošanas dokumentācija, nepieciešamie ekspertīžu akti, nepieciešamās atļaujas u.c., vai projekts atbilst visām vides prasībām, kā arī, lai novērtētu vai plānotās investīcijas ir nepieciešamas projekta ieguvumu rezultātu sasniegšanai, vai plānotais infrastruktūras darbu apjoms ir ekonomiski izdevīgākais.
- e) Pēc vērtēšanas komisijas (VK) priekšsēdētāja pieprasījuma sniegt papildus komentārus vai veikt korekcijas vērtēšanas tabulās / tehnisko ekspertu vērtēšanas formās sniegtajam projekta novērtējumam. Gadījumos, ja vērtējuma kvalitāte nav apmierinoša VK var pieprasīt pārvērtēšanu.

Šādu gadījumu piemēri ir: kvalitātes vērtējuma neatbilstība Programmas prasībām; skaitļu kļūdas; sniegtie komentāri neatbilst piešķirtajam vērtējumam punktos; pretrunīgi apgalvojumi; neskaidri apgalvojumi vai apgalvojumi, kas neatspoguļojas pieteikuma dokumentācijā; nepilnīgi aizpildīts kvalitātes vērtēšanas formas; faktu kļūdas.

- f) Projekta iesniegto labojumu un dokumentu pārskatīšana gadījumos, kur to prasa tehnisko ekspertu vērtēšanas forma.
- g) Dalība ievadsanāksmē, kurā tiek sniegti skaidrojumi un instrukcijas kvalitātes vērtēšanas prasībām. Ievadsanāksmi plānots organizēt Rīgā, Latvijā. Vajadzības gadījumā var tikt organizētas papildus sanāksmes.
- h) Dalība VK un/vai AUK sanāksmēs, ja ir uzaicinājums prezentēt vai sniegt projektu novērtēšanas argumentācijas skaidrojumus. Vajadzības gadījumā var tiks sasaukta(s) papildus sanāksme(s).

Lai nodrošinātu objektīvu, profesionālu un plūstošu vērtēšanas procesu ekspertiem būs jāiepazīstas ar Programmas dokumentiem, ar vērtēšanas procesu saistītajām vadlīnijām ,kas ir pieejamas Programmas mājas lapā www.estlatrus.eu ; īpaši ar šādiem dokumentiem:

- • Igaunijas - Latvijas - Krievijas pārrobežu sadarbības programma 2007. -2013. gadam Eiropas kaimiņattiecību un partnerības instrumenta ietvaros, kas apstiprināta ar 2008. gada 17. decembra Eiropas Komisijas lēmumu Nr. C(2008)8332;
- • Pieteikuma dokumenti un citi Programmas dokumenti, kas attiecas uz projektu konkursu;
- • Vērtēšanas tabula;
- • Tehnisko ekspertu vērtēšanas forma, ja nepieciešams;
- • Praktiskais ceļvedis līgumu slēgšanas procedūrām EK ārējiem pasākumiem (PRAG noteikumi), īpaši nodaļa 6.4. un pielikumi (pieejami http://ec.europa.eu/europeaid/work/procedures/implementation/grants/index\_en.htm)
- • 'INTERACT' EKPI ceļvedis EKPI PSP programmu projektu pieteikumu vērtēšanai (ieteicams)

Minētie dokumenti ir atrodami Programmas mājas lapā www.estlatrus.eu un/vai pēc pieprasījuma ATS. Vērtēšanas tabulas / tehnisko ekspertu vērtēšanas formas jāaizpilda gan elektroniski, gan papīra formā. Oriģināls papīra formā ar vērtētāja vārdu un parakstu jāiesniedz ATS. Vērtētājiem vērtējot pieteikumus darbs jāveic individuāli un neatkarīgi, jāparaksta objektivitātes un konfidencialitātes deklarācija.

- 4. VISPARĪGĀS VIENOŠANĀS SLĒGŠANA
- 4.1. Vispārējie nosacījumi

Vispārīgās vienošanās noslēgšana un ekspertu iekļaušana sarakstā nenozīmē garantētu eksperta pakalpojumu izmantošanas apjomu. Katra konkrēta eksperta pakalpojumu pasūtīšana un apjoms būs cieši saistīts ar projektu konkursa uzsaukumu un iesniegto pieteikumu daudzumu, sarežģītību un tēmām, ņemot vērā konkrētā perioda ekspertu pieejamību. Nepieciešamo pakalpojumu laiks tiks noteikts katram gadījumam atsevišķi atkarībā no projektu konkursa laika termiņiem. Iekļaujoties ekspertu sarakstā, katram ekspertam jāparaksta pieejamības apliecinājums.

- 4.2. Pakalpojuma veikšanas vieta

Kvalitātes vērtējuma izpildes vieta ir Rīga, Latvija, ATS sekretariāta telpās vai eksperta atrašanās vietā. Tomēr, ja tas ir nepieciešams, ekspertiem var lūgt atsevišķus uzdevumus veikt citur Rīgā, vai arī vietās, kur notiek VK/AUK sanāksmes. Pirms eksperta pakalpojumu (vispārīgās vienošanās izpildes) sniegšanas uzsākšanas eksperta pienākums ir piedalīties ievadseminārā (apmācībā), par kura norises vietu un laiku ekspertu informēs ATS.

- 4.3. Būvniecības ekspertu saraksta darbības termiņš

Būvniecības ekspertu saraksta darbības termiņš ir 12 (divpadsmit) mēneši no vispārīgās vienošanās noslēgšanas vai līdz termiņam, kad par ekspertu pakalpojumu izmantošanu samaksātā summa ir sasniegusi EUR 28440,00

10